stanford-oval/wikipedia huggingface dataset:
חיים גוזלי
הערות שוליים

1 2  "Haim Gozali MMA Stats, Pictures, News, Videos, Biography". Sherdog. נבדק ב-2018-11-21.
↑  "UFC veterans in Israel". USA Today. 9 בנובמבר 2010. {{cite news}}:  (עזרה)
↑  "Watch: Meet Haim Gozali, The First Israeli MMA Fighter To Fight In MSG". The Jewish Week. 26 ביוני 2017. {{cite news}}:  (עזרה)
↑  "Gozali-Couture 2 & Dandois-Rubin Set For Bellator 209". MMA TakeOver (באנגלית אמריקאית). 2018-08-21. נבדק ב-2018-11-21.
↑  Dave Doyle (24 ביוני 2017). "Bellator 180 results: Ryan Couture grinds out win over Haim Gozali". mmafighting.com. {{cite web}}:  (עזרה)
↑  "Bellator 234 video highlights with Vassell's dominance, father-son Gozali submissions". mmajunkie.com. 16 בנובמבר 2019. {{cite web}}:  (עזרה)
↑  Samuel, Ezra (2023-10-11). "MMA analyst throws shade at Bellator over suspicious looking bout featuring Israeli star". Calfkicker.com (באנגלית). נבדק ב-2023-11-02.
1 2  "COVID forces Haim Gozali, Israeli MMA fighter, out of retirement". The Jerusalem Post (באנגלית). 2021-01-28. נבדק ב-2023-11-06.
↑  Nambiar, Abhishek (2023-11-03). "Usman Nurmagomedov gives a scathing 8-word reply to Israeli fighter Haim Gozali's son over distasteful missile message to Muslim fighters". www.sportskeeda.com (באנגלית). נבדק ב-2023-11-06.
↑  Fischer, Emil (3 בספטמבר 2015). "Haim Gozali and The ADCC: Jiu-Jitsu Transcends Politics". Jiu-Jitsu Times. {{cite web}}:  (עזרה)
↑  גוזלי ישתתף בסלבריטי בוקסינג לזכר הנופלים, באתר ONE‏, 29 בדצמבר 2024
↑  טראש טוק, אדרנלין וכבוד: הקרב בין חיים גוזלי ליהונתן ארנון, אתר "נטו בת ים", מאת דניס צ'רקוב (20 בינואר 2025).
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "חיים גוזלי".
ארז מעין שלו

| --- | --- |

 תקופת הפעילות:  מ-2008
 תחום יצירה:  מחול, אמנות, תרבות וניהול אמנותי
ארז מעין שלו (נולד ב-17 במרץ 1979) הוא יוצר רב-תחומי, חוקר, מרצה, דרמטורג, חבר סגל בכיר בחוג ללימודי תיאטרון ופרפורמנס באוניברסיטת חיפה, ומנהל האמנותי שותף בתיאטרון תמונע. משנת 2009 הוא יוצר בשיתוף פעולה עם ענת כ"ץ, השניים יוצרים ומנהלים אמנותית יחד אירועי מחול, אמנות ותרבות.
ביוגרפיה

מעין שלו נולד בהוד השרון לגרשון והראלה. הוא למד בתיכון "הדרים" בתל אביב והרחיב את מגמות התיאטרון והביולוגיה.
בשנת 2004 מעין שלו סיים תואר ראשון בביולוגיה (B.Sc.) במסלול מצטיינים עם הדגש בביוטכנולוגיה באוניברסיטת תל אביב. בשנת 2006 סיים תואר שני בביוטכנולוגיה (M.Sc.) במחלקה למדעי הצמח באוניברסיטת תל אביב. בין השנים 2006–2009 למד משחק בסטודיו מיסודו של יורם לוינשטיין. לאחר מכן, בשנים 2009–2013, למד לימודי השלמה בחוג לאמנות התיאטרון שבאוניברסיטת תל אביב. משם המשיך ללימודי תואר דוקטור באותו חוג, בהנחיית ד״ר דפנה בן-שאול ופרופ׳ פרדי רוקם, אותו השלים בשנת 2020.
קריירה אמנותית

משנת 2008 מעין שלו יוצר, מעצב, מעבד ומשתתף בעבודות מיצג ותיאטרון בתיאטרונים, פסטיבלים וגלריות לאמנות בארץ, ומנהל אמנותית פסטיבלים ופרויקטים. יצירותיו הוצגו בתיאטרונים, גלריות, מוזיאונים ופסטיבלים בארץ ובעולם, בין היתר בקוריאה הדרומית, רומניה, בלגיה, צרפת, הודו, ועוד. משנת 2021 מעין שלו הוא גם חבר ועדת אמנויות הבמה במועצה לאמנות ותרבות של מפעל הפיס.
בשנת 2009, החל שיתוף פעולה עם ענת כ"ץ. באותה השנה השניים הצטרפו לעמותת הכוריאוגרפים כצמד יוצר. עבודותיהם המשותפות הופיעו במסגרות שונות ובפסטיבלים בארץ ובעולם. יחד הם ניהלו אמנותית את פסטיבל המחול "אינטימדאנס" בתיאטרון תמונע בשנים 2017, 2018 וב-2021. לצד עבודתם המשותפת השניים פועלים בשדות שונים של אמנות ביחד וגם לחוד.
יצירותיהם זכו לתמיכה ממשרד התרבות, קרן יהושע רבינוביץ, מפעל הפיס, עיריית תל אביב יפו ועמותת הכוריאוגרפים.
יצירות מרכזיות

"גאסטקאציסט/Justkatzit" - ההצגה מקיימת מסגרת סמי-אמיתית של ערב התרמה ללהקת מחול ומשתמשת בקהל הצופים כ"קהל התורמים". עלתה בבכורה בפסטיבל עכו 2011 (הצגת תחרות), והופיעה מאז כ-100 פעמים ברחבי הארץ בבמות שונות, ביניהן: תיאטרון תמונע, היכל התרבות נתניה, ימי תרבות מפעל הפיס, פסטיבל תלוי במקום ובבתי ספר ברחבי הארץ.
"אקורדינג טו לואו/According To Law" - תיאטרון מחול סאטירי הבודק את מערכות היחסים בין קהל לפרפורמר תוך כדי ערעור מתמיד ומשעשע של הגבול בין מציאות ודמיון. היצירה זכתה לביקורות אוהדת מצד המבקרים וגם במקום ראשון בתחום הצגות תיאטרון ומחול במגזין טיים אאוט. היא עלתה בבכורה ב-29.12.2013 בתיאטרון תמונע והציגה יותר מ-60 פעמים בין השנים 2013–2018 בבמות: תיאטרון תמונע בתל אביב, ימי תרבות - מפעל הפיס, מעבדתרבות דימונה, כוכב יאיר, מרכז הפרינג' ב"ש, ריסרץ' נתניה, מרכז הפרינג' בעכו, בית הספר ש"י עגנון – נתניה.
"מולטי/multi" - יצירת תיאטרון-מחול אשר בוחנת את המתח שבין הדרישה החיצונית והצורך הפנימי למִקְבּוּל (מולטיטסקינג, ריבוי-משימות) בחברה העכשווית לבין ההיתכנות או חוסר ההיתכנות של מצב זה. היצירה שאבה את מקורותיה ממחקרים פסיכו-נוירו-פיזיולוגיים והשתמשה במסקנותיהם כחלק ממהלך המופע. היצירה עלתה לראשונה בפסטיבל תמונע ב-18.9.2016, ומאז המשיכה להופיע בתיאטרון תמונע בתל אביב, סופ"ש מחול בבן שמן, האקדמיה למחול בירושלים ועוד.
"על זה אין לנו ויכוח" - מופע תיאטרון-מחול חזותי. ריקוד קבוצתי לחמישה "אני" זהים - חמישה פרפורמרים זהים במדויק בתווי פניהם (באמצעות שימוש בבגדים תואמים ומסכות סיליקון היפר-ריאליסטיות), מציגים מפגש בלתי-שגרתי של אדם עם עצמו. היצירה עלתה בפסטיבל תמונע 2019 בבכורה. מאז רצה בתיאטרון תמונע פעם בחודש ומוזמנת להופעות ברחבי הארץ.
"משכמו והצידה" - יצירת מחול- תיאטרון פיזי. קוורטט לבני אדם ללא center, שנאבקים באובדנם ולא מסוגלים להכיר באי היכולת להשיגו. הם ממשיכים לנוע, ללכת קדימה, נסחפים בזרם, בדרך, ללא יכולת לפנות, להתנגד, לשאול שאלות, להטיל ספק. היצירה עלתה בבכורה בשנת 2022 בפסטיבל מחול שלם, בשבוע המחול הבינלאומי, ירושלים.
הוראה

מעין שלו הוא חבר סגל בכיר בחוג לתיאטרון באוניברסיטת חיפה וכן בסטודיו למשחק של יורם לוינשטיין. לאורך השנים לימד גם במוסדות נוספים: בית הספר לתיאטרון חזותי, סמינר הקיבוצים, טכניון, תוכניות מיוחדות של מפעל הפיס, משרד החינוך ובחברה למתנ"סים.
רשימת יצירות עם ענת כ"ץ

אתם מחליטים עלי - עלתה בבכורה בפסטיבל ארטתור תל אביב 2023.
משכמו והצידה - היצירה עלתה בבכורה ב-2022 בפסטיבל מחול שלם, בשבוע המחול הבינלאומי, ירושלים.
על זה אין לנו ויכוח - היצירה עלתה בפסטיבל תמונע 2019 .
חלפני חומר/ Clay Traders - מאת רועי מעין וארז מעין שלו, בשיתוף עם ענת כ"ץ. היצירה עלתה בבכורה ב-2018. היצירה הוזמנה להופיע בביאנלה הבינלאומית בואלוריס, צרפת, בביאנלה הבינלאומית באנדן, בלגיה, ובמוזיאון ישראל ירושלים.
מולטי - המופע עלה לראשונה בפסטיבל תמונע ב-2016.
מכירה פומבית #2 - עלתה בבכורה ב-2015. היצירה הוצגה במוזיאון ישראל במסגרת "נקודת מגע" כחלק מאירועי עונת התרבות הירושלמית 2015.
מכירה פומבית #1 - עלתה בבכורה ב-2014 במוזיאון ישראל במסגרת "נקודת מגע", עונת התרבות הירושלמית בניהול האומנותי של רננה רז.
According To Law - עלתה בבכורה ב-2013 בתיאטרון תמונע.
Justkatzit - עלתה בבכורה בפסטיבל עכו 2011 (הצגת תחרות).
כוהנת צדק - עלתה בבכורה בפסטיבל אינטימדאנס 2011 תיאטרון תמונע, והיכל התרבות נתניה.
Élan Vital - מאת ענת כ"ץ. היצירה עלתה בבכורה ב-2010 בתיאטרון ענבל.
שושנה בצרפתית - עלתה בבכורה ב-2010 בפסטיבל אינטימדאנס, תיאטרון תמונע.
Paul & Emily - מאת ארז מעין וענת כ"ץ בשיתוף רועי מעין. עלתה בבכורה בפסטיבל עכו 2010. המופע הוזמן לבצ'סטר אנגליה.
רשימת יצירות עם ענת כ"ץ > יצירות נוספות עם אחיו - רועי מעין

Play With Me - הטריאנלה הבינלאומית לקרמיקה בהודו, 2024, זוכה פרס Faenza, פאנצה, איטליה
חדר משחקים - תערוכת יחיד בגלריה בית בנימיני, 2023
סלט סלק - מיצב וידאו, במסגרת הביאנלה לאומנויות ועיצוב תל אביב 2023, מוזיאון ארץ ישראל, תל אביב
הסכין - מרכז מרק רות'קו, דאוגבפילס, לאביה (פרס Martinsons Award), 2020
Clay Traders - הביאנלה הבינלאומית באנדן בלגיה 2019, מוזיאון ישראל, ירושלים, 2018, הביאנלה הבינלאומית בואלוריס, צרפת, 2018
White Cube - הביאנלה הבינלאומית בדאוגבפילס, לטביה, 2015, הביאנלה הבינלאומית באינצ'און, דרום קוריאה, 2014, הביאנלה הבינלאומית בקלוז', רומניה, 2013, ביאנלה בינלאומית לקרמיקה Biennale de la Céramique d'Andenne בלגיה, 2012
רשימת מאמרים משותפת עם ענת כ"ץ

א. מעין, ע. כ"ץ. "לשבש את התפיסה האנושית", מעקף, 10, 2014
א. מעין, ע. כ"ץ. "חגיגה של גזענות", מעקף, 9, 2014
א. מעין, ע. כ"ץ. "הדרמטורג. מהפכן או מגשר" ערב-רב,. 9, 2014
א. מעין, ע. כ"ץ. "התהליך היצירתי כחגיגה מרובת משתתפים". מעקף, 8, 2014
E. Maayan, A Katz. "Preverting Human Preception", Maakaf. 10, 2014
הערות שוליים

↑   רן בראון, שתיים זוחלות על המדרכה, שתיים מענטזות בהגזמה: רשמים מ"אינטימדאנס", באתר הארץ, 14 באוקטובר 2021
↑  צבי גורן, עכו 2011 – כיבוש, גירוש וכוח, באתר הבמה, ‏18 באוקטובר 2011
↑  אורה ברפמן, Justkatsit Dance Company: According To Law. Tmuna Theater, 6/11, ריקודיבור, ‏8 בנובמבר 2014
↑  חן סיון, מיקבול. מילה חדשה בעברית, באתר סלונה, ‏5 בינואר 2017
↑   רות אשל, הכוריאוגרפיה הלא שגרתית של "מולטי", באתר הארץ, 1 בינואר 2017
↑  ענת זכריה, ״על זה אין לנו ויכוח״ מאת ענת כ“ץ וארז מעין שלו, באתר המבכרת, ‏10 בדצמבר 2019
↑  אביבה רוזן, "משכמו הצידה": המכות שאנחנו סופגים בחיים, באתר מרתה יודעת, ‏4 במרץ 2023
מתוך: "אקורדינג טו לואו"
מתוך "אקורדינג טו לואו"
מתוך "מולטי"
מתוך "משכמו והצידה"
No Nut November

מפגינת תנועת שינוי האקלים נושאת שלט המאזכר את האתגר.
No Nut November (בתרגום חופשי לעברית: נובמבר ללא גמירה; מכונה בעברית: חשוון ללא פקאן או חשוון ללא אגוז) הוא אתגר אינטרנטי בו המשתתפים מתנזרים ממין במהלך חודש נובמבר. ההתנזרות כוללת הימנעות מאוננות ואורגזמה.
היסטוריה

אף על פי ש-No Nut November במקור היה אמור להיות אתגר סאטירי, חלק מהמשתתפים טענו כי לחוסר באורגזמה ואי צפייה בפורנוגרפיה יש יתרונות בריאותיים. הערך על האתגר הועלה ב-2011 למילון האורבני וב-2017 האתגר צבר פופולריות ברשתות החברתיות. האתגר מתקשר לקהילת "NoFap" באתר Reddit, אשר מעודדת את משתמשיה להתנזר מאוננות. קהילת ה-Reddit אשר הוקדשה לאתגר, /r/NoNutNovember, גדלה מ-16,500 אנשים בנובמבר 2018 ל-137,000 אנשים בנובמבר 2022.
בעברית, האתגר מכונה חשוון ללא פקאן או חשוון ללא אגוז. החשוון נבחר מכיוון שלרוב חודש חשוון בלוח השנה העברי חופף עם חודש נובמבר בלוח השנה הלועזי והפקאן/אגוז נבחרו כיוון שזהו התרגום המילולי למילה האנגלית "nut", אשר לה הפירוש "לגמור" או "גמירה".
היסטוריה > Destroy Dick December

Destroy Dick December (מילולית: דצמבר הריסת זין) הוא אתגר אינטרנטי הומוריסטי המתקשר ל-No Nut November בכך שהוא מהווה אתגר המשך עם מטרה הפוכה. אתגר זה, שנמשך לאורך כל חודש דצמבר מעודד את המשתתפים להשתתף ולהגביר את פעילותם המינית כמו יחסי מין ואוננות, לאחר מחסור בפעילות מינית עקב האתגר הקודם. בכל יום, המשתתפים באתגר מגיעים לאורגזמה כמספר היום בחודש - מ-1 בדצמבר בו המשתתפים מגיעים לפורקן פעם אחת ועד ל-31 בדצמבר בו המשתתפים מגיעים לפורקן 31 פעמים באותו היום, בסך הכל באתגר זה המשתתפים אומרים לגמור במהלך חודש דצמבר כ-496 פעמים.
חוקי האתגר

אין להגיע לאורגזמה.
אורגזמה ללא שפיכה גם נחשבת לפסילה (למרות שם האתגר).
מותר לאונן ולקיים יחסי מין ללא פורקן מיני, ומותר לצפות בפורנו. נוזל טרום-שפיכה לא נחשב לפסילה.
אין צבירת פסילות - לאחר פסילה אחת המשתתף יוצא מהאתגר. כיום אין פרצות דרך שמאפשרות למשתתף "לגמור" בנובמבר בלי להיפסל.
קרי לילה לא פוסל את המשתתף, שכן הדבר נעשה בלי שליטה.
האתגר מתחיל ונגמר לפי אזור הזמן בו נמצא המשתתף בתחילת החודש ובסוף החודש.
ביקורת

לאחר שמספר ידוענים, כמו היוטיובר הימני פול ג׳וזף ווטסון (אנ'), קידמו ופרסמו את האתגר, העיתונאי איג'יי דיקסון מהמגזין רולינג סטון העריך כי האתגר מתקשר לימין הרדיקלי. מגזין Vice ביקר את האתגר לאחר שבשנת 2018, העוקבים בטוויטר של האתר הפורנוגרפי xHamster (אנ') שלחו איומים לחברה.
חלק ממאמיני תאוריית הקונספירציה QAnon משתתפים באתגר האינטרנטי כדי להשתחרר מההשפעה של הפורנגורפיה שהיא לראייתם "הנשק היהודי להשמדת הגזע הלבן". במקומות רבים באינטרנט הנכשלים באתגר מסומנים בתמונה של "coomer", המייצגת כביכול את הרישול הכללי והדעיכה הקוגניטיבית המאפיינים מכורים לפורנוגרפיה. גם לתרבות זו של התנזרות ממין ובעיקר מאוננות יש שורשים אנטישמיים מוקדמים, כמו הדרישה מחברי נוער היטלר להימנע מאוננות. על פי חוקרים, שיטות אלו בשימוש על ידי משטרים פשיסטיים גם כאמצעי שליטה וגם כאמצעי לגיוס פעילים.
ראו גם

ההתערבות
הערות שוליים

1 2 3 4  איג'יי דיקסון, How a New Meme Exposes the Far-Right Roots of #NoNutNovember, באתר רולינג סטון, ‏8 בנובמבר 2019 (באנגלית)
1 2  שרה מנביס, No Nut November: the insidious internet challenge encouraging men not to masturbate, באתר NewStatesman, ‏‏13 בנובמבר 2018 (באנגלית)
↑  זכרי זאיין, Guys Are Giving up Masturbation for 'No Nut November'—but Is There Even a Point to It?, באתר Men's Health, ‏‏5 בנובמבר 2019 (באנגלית)
↑  פואב לומס, Thousands of men quit sex for 'No Nut November', באתר nzherald, ‏‏23 בנובמבר 2018 (באנגלית)
↑  ג'יי האד'רווי, Destroy D**k December is the absurd new male masturbation challenge, באתר Daily Dot, ‏‏15 בנובמבר 2017 (באנגלית)
↑  סמנת'ה קול, Let This Be the Last No Nut November, באתר Vice, ‏‏30 בנובמבר 2018 (באנגלית)
↑  רוב קוזניה, Among Some Hate Groups, Porn Is Viewed as a Conspiracy, הניו יורק טיימס, 7 ביוני 2019 (באנגלית)
8 בפברואר

8 בפברואר הוא היום ה-39 בשנה, בשבוע ה-6 בלוח הגרגוריאני. עד לסיום השנה, נשארו עוד 326 ימים (327 בשנה מעוברת).
אירועים היסטוריים ביום זה

1575 – בליידן מוקמת האוניברסיטה הראשונה בהולנד
1587 – מרי מלכת הסקוטים מוצאת להורג
1725 – יקטרינה הראשונה מוכתרת כקיסרית רוסיה
1904 – פורצת מלחמת רוסיה–יפן
1914 – סרט האנימציה הראשון בתודעה הציבורית, "גרטי הדינוזאור", יוצא לאקרנים
1915 – סרט הקולנוע מעורר המחלוקת "הולדתה של אומה" יוצא לאקרנים
1924 – בארצות הברית מתבצעת ההוצאה להורג הראשונה באמצעות תא גזים
1937 – כוחותיו של הגנרל פרנקו משתלטים על מאלגה
1940 – ניתנת הפקודה להקמת הגטו הראשון, גטו לודז' בפולין
1942 – משלוח ראשון של יהודים יוצא מסלוניקי לאושוויץ
1950 – במזרח גרמניה מוקם השטאזי
1956 – אוטובוס הרוטמסטר הלונדוני מוצג לראשונה
1960 – נחנכת שדרת הכוכבים של הוליווד
1971 – מדד נאסדאק מתפרסם לראשונה
1971 – ממשלת ישראל דוחה את הצעתו של גונאר יארינג להסדר שלום עם מצרים תמורת פינוי סיני
1974 – הפיכה צבאית בוולטה עילית
1974 – נחיתת משימת סקיילאב 4,  המשימה השלישית והאחרונה המאוישת אל תחנת החלל סקיילאב, לאחר שהות של 84 יום
1984 – שיגור החללית סויוז T-10 עם צוות לתחנת החלל סאליוט 7
1984 – סוכן הרשות למלחמה בסמים קיקי קמרנא נחטף בעיר גוואדלחרה. אירוע המהווה נקודת ציון בולטת במלחמת הסמים במקסיקו בפרט ומלחמה בסמים בכלל
2002 – נפתחת אולימפיאדת החורף ה-19 בסולט לייק סיטי בארצות הברית
2003 – סדרת צבי הנינג'ה משודרת לראשונה בטלוויזיה
2005 – פסגת שארם א-שייח' המביאה לסיום האינתיפאדה השנייה
2010 – שיגור משימת מעבורת החלל אנדוור STS-130 לתחנת החלל הבינלאומית והבאת הצומת טרנקויליטי ואת יחידת הקופולה, יחידת תצפית המאפשרת לאנשי הצוות לצפות בזרוע הרובוטית של התחנה, וכן לצפות בכני העגינה של התחנה ובכדור הארץ
נפטרו

1250 – רובר הראשון, רוזן ארטואה (נולד ב-1216)
1265 – הולגו חאן, שליט מונגולי (נולד ב-1217)
1393 – בלאנש מצרפת, דוכסית אורליאן (נולדה ב-1328)
1587 – מרי מלכת הסקוטים, מלכת סקוטלנד (הוצאה להורג) (נולדה ב-1542)
1654 – ז'אן לואי גז דה בלזאק, סופר צרפתי (נולד ב-1597)
1696 – איוון החמישי, צאר של רוסיה (נולד ב-1666)
1709 – ג'וזפה טורלי, ויולן, כנר ומלחין איטלקי (נולד ב-1658)
1725 – פיוטר הגדול, צאר רוסי (נולד ב-1672)
1804 – ג'וזף פריסטלי, כימאי אנגלי (נולד ב-1733)
1849 – פרנצה פרשרן, משורר סלובני (נולד ב-1800)
1921 – פיוטר קרופוטקין, התאורטיקן הראשי של האנרכו-סינדיקליזם (נולד ב-1842)
1957 – ג'ון פון נוימן, מתמטיקאי אמריקאי ממוצא יהודי-הונגרי (נולד ב-1903)
1981 – מרדכי עובדיהו, סופר עברי, עיתונאי, עורך פרסומים ומזכירו של חיים נחמן ביאליק (נולד ב-1909)
1983 – אלפרד ואלנשטיין, צ'לן ומנצח אמריקאי, (נולד ב-1898)
1986 – ישראל גלילי, ראש המפקדה הארצית של "ההגנה" ושר בממשלת ישראל (נולד ב-1911)
1996 – ברונו הוסאר, נזיר דומיניקני ממוצא יהודי, המייסד של הכפר השיתופי היהודי-ערבי נוה שלום (נולד ב-1911)
1998 – הלדור לכסנס, סופר איסלנדי, זוכה פרס נובל לספרות (נולד ב-1902)
1999 – אייריס מרדוק, סופרת ופילוסופית אירית (נולדה ב-1919)
2001 – יעקב פרי (פרולוב), אלוף בצה"ל (נולד ב-1915)
2011 – דורה ברגי, שחקנית טניס שולחן יהודיה-הונגריה ובריטית (נולדה ב-1915)
2017 – ויקטור צ'אנוב, כדורגלן אוקראיני (נולד ב-1959)
2019 – ג'ון טיילר בונר, פרופסור לביולוגיה באוניברסיטת פרינסטון (נולד ב-1920)
2019 – אלברט פיני, שחקן קולנוע ותיאטרון בריטי (נולד ב-1936)
2020 – יהודה גבאי, אתלט ועיתונאי ספורט ישראלי (נולד ב-1926)
2021 – שלמה הלל, חבר הכנסת מטעם מפא"י (וגלגוליה המערך והעבודה), יושב ראש הכנסת האחת עשרה ושר הפנים והמשטרה בממשלת ישראל (נולד ב-1923)
2021 – סיריל מנגו, היסטוריון וחוקר תולדות האמנות בריטי יליד איסטנבול (נולד ב-1928)
2021 – ז'אן-קלוד קרייר, תסריטאי, סופר ושחקן ומי שכיהן כנשיא Fémis, בית הספר הצרפתי לקולנוע (נולד ב-1931)
2021 – ראובן בר יותם, שחקן ישראלי (נולד ב-1935)
2022 – לוק מונטנייה, וירולוג צרפתי, חוקר במכון פסטר, חתן פרס נובל לפיזיולוגיה או לרפואה (נולד ב-1932)
2023 – ברט בכרך, פסנתרן ומלחין יהודי אמריקאי ממוצא גרמני (נולד ב-1928)
2025 – סם נוג'ומה, פוליטיקאי נמיבי (נולד ב-1929)
2025 – רולנד וינסטון, דמות מובילה בתחום האופטיקה ויישומיה על אנרגיה סולארית (נולד ב-1936)
חגים ואירועים החלים ביום זה

סלובניה – יום פרשרן
בודהיזם – יום הנירוואנה
7 בפברואר – 9 בפברואר
פברואר
לוח אירועים שנתי
הערות שוליים

קונסטנטינוס האחד עשר
ויליאם שרמן
ז'ול ורן
דמיטרי מנדלייב
מרטין בובר
מרי מלכת הסקוטים
פיוטר הגדול
רולנד וינסטון

| --- | --- |

 לידה:  1936 
 פטירה:  8 בפברואר 2025 (בגיל 89 בערך) 
 ענף מדעי:  אופטיקה, פיזיקה 
 מקום לימודים:  אוניברסיטת שיקגו  שימר קולג' 
 מוסדות:  אוניברסיטת שיקגו 
 פרסים והוקרה:  מלגת גוגנהיים 
 
רולנד וינסטון (12 בפברואר 1936 - 8 בפברואר 2025) היה דמות מובילה בתחום האופטיקה ויישומיה על אנרגיה סולארית, ולעיתים הוא כונה "אבי האופטיקה הלא-מדמה". וינסטון המציא את המרכז הפרבולי (CPC), טכנולוגיה פורצת דרך באנרגיית השמש. וינסטון היה עמית גוגנהיים, ראש המחלקה לפיזיקה באוניברסיטת שיקגו, חבר בסגל המייסד של אוניברסיטת מרסד בקליפורניה וראש המכון המתקדם לטכנולוגיות סולאריות בקליפורניה.
וינסטון החזיק ביותר מ-25 פטנטים, שהיו קשורים בעיקר לאנרגיה סולארית, ונאמר עליו כי הוא בעל "פטנט על השמש".
חינוך

וינסטון למד במכללת שימר בשנת 1950, ועבר לאוניברסיטת שיקגו לאחר שנתיים. הוא קיבל תואר ראשון ממכללת שימר בשנת 1953, בכיתת בוגרים של 11, כולל הקוסמולוג העתידי ג'רום קריסטיאן. קיבל תואר ראשון מאוניברסיטת שיקגו בשנת 1956.
וינסטון נותר באוניברסיטת שיקגו ללימודי תואר שני בפיזיקה, אותם השלים בשנת 1957 וקיבל תואר דוקטור בשנת 1963. בלימודיו שיתף פעולה עם יויצ'ירו נאמבו וסוברהמניאן צ'נדראסקאר. עבודת הדוקטורט של וינסטון עסקה בנושא "השפעות על-עדינות נצפות בלכידת מיואונים על ידי גרעינים מורכבים."
קריירה מדעית

וינסטון פיתח בתחילה את הרעיון הבסיסי של המרכז הפרבולי לשימוש במחקר קרינת צ'רנקוב בזמן שעבד במעבדה הלאומית ארגון בשנת 1966. מאוחר יותר, בשנת 1974, פיתח את הרעיון הבסיסי להמצאת המרכז הסולארי בתגובה לשאלת מנהל במעבדה הלאומית ארגון, רוברט זאקס, אם ניתן יהיה להרחיב את הגישה הפרבולית ליישומי אנרגיה סולארית, ואם כן, האם היא תהיה עדיפה על המערכות הקיימות שהשתמשו בהן, מערכות אופטיות מדמות.
יתרון מרכזי של המרכז הפרבולי על פני מרכזים מדמים הוא בהשגת יעילות גבוהה מבלי להזדקק למעקב אחר השמש. בעבר האמינו המדענים כי אי-אפשר לתכנן ריכוז יעיל בלי מעקב שמש. המרכז הפרבולי קיבל תשומת לב תקשורתית ניכרת בזכות יכולתו לתפקד גם בשמיים מעוננים.
וינסטון וג'וזף או'גלגר המציאו גרסה מעודנת יותר של המרכז הסולרי בשנת 1982, שהייתה קטנה יותר וביטלה את הצורך בשכבת זכוכית נוספת.
בשנת 1988, תוך שימוש בטכניקה חדשה מבוססת מראה, קבעו וינסטון וצוותו שיא חדש לריכוז אנרגיית השמש, בריכוז אור השמש ליותר מפי 60,000 מעוצמתו הרגילה.
בשנים 1989–1995 היה וינסטון יו"ר המחלקה לפיזיקה באוניברסיטת שיקגו. בנוסף לעבודות האנרגיה הסולארית שלו, הוא המשיך לעבוד בתחום המקורי שלו בפיזיקה באנרגיה גבוהה, וערך ניסויים בארגון ובפרמילאב.
בשנת 2003 פרש וינסטון מאוניברסיטת שיקגו, שם עבד ולמד מאז 1952, כדי להצטרף לסגל המייסד של אוניברסיטת מרסד בקליפורניה. עם זאת הוא נותר מחובר לאוניברסיטת שיקגו ולעיר שיקגו, ונשאר מזוהה עם מכון אנריקו פרמי באוניברסיטה. בשנת 2004 הוא שיתף פעולה עם חברת Solargenix Energy בשיקגו כדי ליצור מערכות קירור וחימום סולאריות משולבות בגג.
פרסים והוקרה

וינסטון זכה בפרסים רבים במהלך הקריירה שלו, כולל מלגת גוגנהיים בשנת 1977 ופרס ג'וזף פראונהופר על "הישגים משמעותיים בהנדסת אופטיקה" מטעם האגודה האופטית באמריקה בשנת 2009. הוא נבחר לנציג ארצות הברית לאגודה הבינלאומית לאנרגיה סולארית בשנת 1991.
ההתקנים אליהם נקשר שמו של וינסטון כוללים את המרכז הפרבולי עצמו, המכונה לעיתים "קולט שמש וינסטון", וקונוס וינסטון.
וינסטון נפטר ב-8 בפברואר 2025.
ספרים

Winston, Roland; Juan C., Miñano; Pablo, Benitez (2005). Nonimaging Optics. Academic Press. ISBN 978-0127597515.
Welford, W. T.; Roland, Winston (1989). High Collection Nonimaging Optics. Academic Press. ISBN 978-0323157230.
מקורות המזכירים את רולנד וינסטון

Gilmore, C.P. (באוקטובר 1976). "Concentrating collectors for solar heating and cooling". Popular Science. pp. 96ff. {{cite news}}:  (עזרה)
O'Gallagher, Joseph (2008). Nonimaging optics in solar energy. ISBN 978-1598293302.
Shrum, Wesley, Jr.; Joel Genuth; Ivan Chompalov (2007). Structures of scientific collaboration. MIT Press. ISBN 978-0262195591.
הערות שוליים

↑  Chaves, Julio (2015). Introduction to Nonimaging Optics, Second Edition. CRC Press. ISBN 978-1482206739.
↑  OSA, ביוגרפיה של וינסטון, זוכה פרס פרנהופר
1 2 3  Merced, Director, UC solar
↑  Wolf, Emil; Jannson, Tomasz P. (2005). Tribute To Emil Wolf: Science And Engineering Legacy Of Physical Optics. p. 167. ISBN 0819454419.
1 2  Steve Koppes, Chicago Chronicle, Winston’s research leads to ‘patent on the sun’ for solar energy development, ‏April 15, 2004
↑  Consolidated News Service (1953-05-27). "Shimer College Convocation For Graduates Set Sunday". Rockford Register-Republic. p. B1.
↑  "Roland Winston". UC Merced School of Engineering. נבדק ב-2021-03-11.
1 2  OPN, OSA awards 2009, June, P. 46
↑  Observable hyperfine effects in muon capture by complex nuclei. OCLC 49434477.
↑  UPI (1974-06-16). "Energy Solution Seen in Research". State Times Advocate. p. 8.
↑  William W. Schertz (1996). "Argonne National Laboratory". Implementation of Solar Thermal Technology. p. 747. ISBN 0262121875.
↑  Arthur Fisher (ביוני 1976). "Solar Concentrator". Popular Science. p. 50. {{cite news}}:  (עזרה)
↑  "Solar collector works on hazy days". Associated Press. 1974-05-20. p. 4.
↑  Robert Anderson (ביולי 1982). "Concentrating collector yields high heat without tracking the sun". Popular Science. p. 30. {{cite news}}:  (עזרה)
↑  John Noble Wilford (1988-03-11). "Scientists, Using Mirrors, Match Energy Intensity of Sun's Surface". New York Times. נבדק ב-2021-03-11.
↑  A. Lewandoski, C, Fields, R. Pitts, C. Bingham, D. Jenkins, H. Bernstein, M. Lando, R. Winston and J. O'Gallagher, Ultra-high flux experiments, 7-th int'l symp. on solar thermal concentration technology, Moscow, September 1994
↑  ראשי המחלקה
↑  D. Jenkins, M. Lando, J. O'gallagher, R. Winston, A. Lewandoski, C, Bingham, and R. Pitts, A solar pumped Nd:YAG laser with a record efficiency of 4.7 watt/m2 of primary mirror area, Bulletin of IPS, 1996, עמ' 101
↑  Steve Koppes (2004-04-15). "Winston's research leads to 'patent on the sun' for solar energy development". University of Chicago Chronicle. נבדק ב-2013-05-28.
↑  קרן גוגנהיים, רולנד וינסטון זכה במלגה לשנת 1977
↑  "2009 OSA Awards". Optics & Photonics News. ביוני 2009. p. 46. {{cite news}}:  (עזרה)
↑  Solar Today. Vol. 5. 1991. p. 7.
↑  Cleveland, Cutler J.; Morris, Christopher G. (2009).  Cutler J. Cleveland; Christopher G. Morris (eds.). Dictionary of Energy: Expanded Edition. p. 564. ISBN 978-0080965178.
| --- | --- |
בקרת זהויות :  NLI: 987007330588905171  ISNI: 0000 0001 1775 6531  LCCN: n78004648  NKC: ctu20201066729  SNAC: w6x37r6p  SUDOC: 087789825  VIAF: 93484039   WorldCat (עם VIAF): 93484039
ז'אן מצינגר

| --- | --- |

 לידה:  24 ביוני 1883 נאנט, צרפת 
 פטירה:  3 בנובמבר 1956 (בגיל 73) פריז, צרפת 
 תקופת הפעילות:  1903–1953 (כ־50 שנה) 
 תחום יצירה:  ציור, ביקורת אמנות, אמנות חזותית, ספרות 
 זרם באמנות:  Salon Cubism, קוביזם 
 יצירות ידועות:  Danseuse au café, L'Oiseau bleu, La Femme au Cheval 
 
ז'אן דומיניק אנטוני מצינגר (בצרפתית: Jean Dominique Antony Metzinger; ‏ 24 ביוני 1883 – 3 בנובמבר 1956) היה צייר, תאורטיקן, סופר, מבקר ומשורר צרפתי בולט במאה ה-20. יחד עם אלבר גלז, חיבר את העבודה התאורטית הראשונה על קוביזם.
ראשית חייו

מצינגר נולד בעיר נאנט, צרפת, למשפחה בעלת רקע צבאי. אביו, אז'ן פרנסואה מצינגר, נפטר כשהיה צעיר, ואמו, אוג'ני לואיז ארגוד, הייתה מורה למוזיקה. אף על פי שאמו קיוותה שיהיה רופא, הוא פנה ללימודי אמנות, למד ב"אקול דה בוז-אר"(צר') בנאנט והתעניין גם במתמטיקה.
תחילת הקריירה האמנותית

מצינגר החל את דרכו האמנותית בהשפעת הנאו-אימפרסיוניזם של ז'ורז' סרה והנרי-אדמונד קרוס. בין 1904 ל-1907 עבד בסגנונות הדיוויזיוניזם והפוביזם, תוך השפעה ברורה של פול סזאן. בשנת 1903 הציג את עבודותיו לראשונה ב"סלון הדפנדנטים" בפריז, וב-1905 השתתף ב"סלון הסתיו". במהלך תקופה זו התקרב לאמנים כמו ראול דופי ורוברט דלונה.
התקדמותו לקוביזם

משנת 1908 החל מצינגר לחקור את רעיון ריבוי נקודות המבט בציוריו, וכך הניח את היסודות לסגנון הקוביסטי. הוא היה בין הראשונים שעיצבו את השפה החזותית של הקוביזם, אשר התבססה על הצגת אובייקטים מזוויות שונות בו-זמנית. בשנת 1910 פרסם את "Note sur la Peinture", שבו הציג את עקרונותיו בנוגע לשבירת הפרספקטיבה המסורתית.
בשנת 1912 פרסם יחד עם אלבר גלז את "Du Cubisme", הספר התאורטי הראשון שהגדיר את עקרונות הקוביזם. מצינגר היה גם חבר מייסד של קבוצת "Section d'Or", קבוצת אמנים שנועדה לקדם את הרעיונות הקוביסטיים.